CELEX: C2005/057/19
Language: da
Date: 2005-03-05 00:00:00
Title: Domstolens dom (Femte Afdeling) af 16. december 2004 i sag C-313/03, Kommissionen for De Europæiske Fællesskaber mod Den Italienske Republik (Traktatbrud — direktiv 1999/63/EF — manglende gennemførelse inden for den fastsatte frist — manglende meddelelse om gennemførelsesforanstaltninger)

5.3.2005   
            
            
               DA
            
            
               Den Europæiske Unions Tidende
            
            
               C 57/10
            
         
      DOMSTOLENS DOM
   
   (Femte Afdeling)
   af 16. december 2004
   i sag C-313/03, Kommissionen for De Europæiske Fællesskaber mod Den Italienske Republik (1)
   
   (Traktatbrud - direktiv 1999/63/EF - manglende gennemførelse inden for den fastsatte frist - manglende meddelelse om gennemførelsesforanstaltninger)
   (2005/C 57/19)
   Processprog: italiensk
   I sag C-313/03, angående et traktatbrudssøgsmål i henhold til artikel 226 EF, anlagt den 23. juli 2003, Kommissionen for De Europæiske Fællesskaber (befuldmægtiget: M.-J. Jonczy) mod Den Italienske Republik (befuldmægtiget: I.M. Braguglia, bistået af A. Cingolo), har Domstolen (Femte Afdeling), sammensat af afdelingsformanden, R. Silva de Lapuerta, og dommerne, R. Schintgen (refererende dommer) og J. Makarczyk; generaladvokat: C. Stix-Hackl; justitssekretær: R. Grass, den 16. december 2004 afsagt dom, hvis konklusion lyder således:
   
               1.
            
            
               Den Italienske Republik har tilsidesat sine forpligtelser i henhold til artikel 3, stk. 1, i Rådets direktiv 1999/63/EF af 21. juni 1999 om gennemførelse af den aftale om tilrettelæggelse af arbejdstiden for søfarende, som er indgået mellem European Community Shipowners' Association (ECSA) og Federation of Transport Workers' Unions in the European Union (FST), og den europæiske aftale af 30. september 1998 om tilrettelæggelse af arbejdstiden for søfarende, som er knyttet til direktivet som bilag, idet den ikke har vedtaget de love og administrative bestemmelser, der er nødvendige for at efterkomme direktivet eller idet den under alle omstændigheder ikke har underrettet Kommissionen herom.
            
         
               2.
            
            
               Den Italienske Republik betaler sagens omkostninger.
            
         
      (1)  EUT C 226 af 20.9.2003.